【戰況R4】他來自高水賽！新力贏完到佢補中 ！
2024年05月22日 20:20
東網電視
更多新聞短片
第4場四班谷1200米，葉廐連場上名的「精益大師」，排埋1檔熱到2倍唔夠，呢隻馬擺前走賺到今晚利放形勢，拉士雖然畀休息兩個月突然復甦的「精選威」狂追，但在班德禮落力鞭策下，都係成功頂到尾補中，值得一提，上次648場贏佢嘅「新力」頭先又係W咋，即係呢場648好高水準，大家嘜低喇~是場跑第3、4名，係轉容廐用潘頓的「精妙星」及鍾易禮坐騎「東來欣賞」，5期不勝的葉楚航破悶局，贏埋呢場有21W揸手，至於班德禮則有34W。
葉楚航話「精益大師」上仗締速唔差，係輸畀「新力」，後駒今日再出再贏，自己一駒今日抽1檔好位，受惠場地利放，出閘順利自己放頭，而班德禮又熟馬性，留放上都做得好啲，而「精益大師」仲好後生，現時谷草表現穩定，暫時都會喺呢邊跑。
第4場賽果：10-5-3-7
二重彩賽果：10-5(最後賠率15)